Qirg‘iziston parlamenti sobiq prezidentlarni javobgarlikka tortishga qaratilgan qonun loyihasini ishlab chiqishga kirishdi

Qirg‘iziston parlamenti o‘zining ikki tegishli qo‘mitasiga sobiq prezidentlarni javobgarlikka tortish masalasini tartibga soladigan qonun loyihasini ishlab chiqishni topshirdi. Bu haqda EADaily xabar bermoqda.

“Gap kelgusida sobiq prezidentlar jinoyat sodir etganda javobgarlikka tortilishi lozimligi haqida ketmoqda. Biz endi shunday qonunni ishlab chiqishimiz kerak”, — deya izoh berdi deputat Ishoq Masaliyev.
Deputatlardan yana biri Doston Bekeshovga ko‘ra, Masaliyevning qo‘mitalarga sobiq prezident Almazbek Atambayevdan daxlsizlik maqomini olish haqidagi qonun loyihasi va sobiq davlat rahbarlarini daxlsizlikdan mahrum etish mexanizmlarini ishlab chiqishni topshirish to‘g‘risidagi takliflari ma’qullangan.